– Асноўнай формай дзейнасці Савета з’яўляецца сесія. Летась праведзена 4 планавыя сесіі сельскага Савета і 4 – пазапланавыя. Разглядаліся пытанні работы прадпрыемстваў гандлю ў забеспячэнні таварамі насельніцтва, выкананне закона Рэспублікі Беларусь “Аб свабодзе сумлення і рэлігійных арганізацыях на тэрыторыі сельсавета” і іншыя. Некаторыя пасяджэнні сесій праводзілі сумесна з сельвыканкамам. Практыкуем запрашэнне на іх спецыялістаў працоўных калектываў, што размешчаны на тэрыторыі сельсавета, індывідуальных прадпрымальнікаў для больш поўнага прыцягнення іх да грамадскага жыцця, фінансава-матэрыяльнай падтрымкі пры правядзенні святочных мерапрыемстваў у вёсках.